Document ID: 31992L0021

DIREKTIVA SVETA 92/21/EGS
z dne 31. marca 1992
o masah in merah motornih vozil kategorije M1
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti, zlasti člena 100a,
ob upoštevanju predloga Komisije1,
v sodelovanju z Evropskim parlamentom2,
ob upoštevanju mnenja Ekonomsko-socialnega odbora3,
ker je pomembno sprejeti ukrepe za postopno ustanovitev notranjega trga do 31. decembra 1992; ker notranji trg zajema območje brez notranjih meja, na katerem je zagotovljen prosti pretok blaga, oseb, storitev in kapitala;
ker bo za popolno doseganje enotnega trga potrebna metoda popolnega usklajevanja;
ker bo ta metoda uporabljena v času revizije celotnega postopka EGS-homologacije v duhu Resolucije Sveta z dne 7. maja 1985 o novem pristopu k tehničnemu usklajevanju in standardom;
ker so tehnične zahteve, ki jih morajo izpolnjevati motorna vozila na podlagi nacionalne zakonodaje, med drugim povezane z njihovimi masami in merami;
ker se te zahteve med državami članicami razlikujejo; ker je zato potrebno, da vse države članice bodisi poleg svojih obstoječih pravil ali namesto njih sprejmejo enake zahteve, zlasti da bi bilo tako mogoče uvesti postopek EGS-homologacije na podlagi Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil4, nazadnje spremenjene z Direktivo 87/403/EGS5, za vsak tip vozila;
ker bo ta direktiva dopolnjena z direktivami o masah in merah za vse kategorije motornih in priklopnih vozil;
ker ni treba določati zahtev za dinamično stabilnost kombinacij motornih in priklopnih vozil, saj proizvajalci motornih vozil ta vidik upoštevajo pri določanju največje tehnično dovoljene mase priklopnega vozila,
SPREJEL NASLEDNJO DIREKTIVO:
Člen 1
V tej direktivi "vozilo" pomeni vsako motorno vozilo kategorije M1, kakor je opredeljeno v Prilogi I k Direktivi 70/156/EGS, ki je namenjeno uporabi na cesti, z vsaj štirimi kolesi in z največjo konstrukcijsko določeno hitrostjo, večjo od 25 km/h.
Člen 2
Nobena država članica ne sme zavrniti EGS-homologacije ali nacionalne homologacije vozila ali pa zavrniti ali prepovedati prodaje, registracije, začetka uporabe ali uporabe vozila zaradi razlogov v zvezi z njegovimi masami in merami, če te ustrezajo zahtevam v Prilogi I.
Člen 3
Vse spremembe, potrebne za prilagoditev zahtev iz prilog k tej direktivi tehničnemu napredku, sprejme Komisija po postopku, opredeljenem v členu 13 Direktive 70/156/EGS.
Člen 4
1. Države članice sprejmejo in objavijo predpise, potrebne za uskladitev s to direktivo, do 1. julija 1992 in o tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Te predpise uporabljajo od 1. oktobra 1992.
2. Države članice posredujejo Komisiji besedila temeljnih predpisov nacionalne zakonodaje, ki jih sprejmejo na področju, urejenem s to direktivo.
Člen 5
Ta direktiva je naslovljena na države članice.
V Bruslju, 31. marca 1992

Labels: 7
8